钦定古今图书集成/理学汇编/文学典/第247卷 > 《三才图会》〈诗馀图谱下〉 > 《六幺令》前段九句五韵四十六字后段九
## 钦定古今图书集成/理学汇编/文学典/第247卷 > 《三才图会》〈诗馀图谱下〉 > 《六幺令》前段九句五韵四十六字后段九

句五韵四十八字

◓○○●〈首句四字〉◒●○○●〈二句五字仄韵起〉◒○◓○◒
●〈三句六字〉◓●○○●〈四句五字仄叶〉◒●◒○◓●〈五句六字〉◓
●○○●〈六句五字仄叶〉◒○○●〈七句四字仄叶〉◒○◓●〈八句四字〉
◒●○○●○●〈九句七字仄叶〉　◒○○●◓●〈起句六字〉◓
●○○●〈二句五字仄叶〉◒●◓●○○〈三句六字〉◓●○○●
〈四句五字仄叶〉◒●○○◓●〈五句六字〉◓●○○●〈六句五字仄叶〉◒
○○●〈七句四字仄叶〉◒○○●〈八句四字〉◓●○○●○●〈九句
七字仄叶〉

词：〈九日。〉　　　　　　　　周邦彦：

快风收雨，亭馆清残燠。池光静横秋影，岸柳如新沐。
闻道宜城酒美，昨日新醅熟。轻镳相逐，冲泥策马，来
折东篱半开菊。　华堂花艳对列，一一惊郎目。歌韵
巧共泉声，间杂琮琤玉。惆怅周郎已老，莫唱当时曲。
幽欢难卜。明年谁健，更把茱萸再三嘱。